મુંબઇ : હોસ્પિટલમાં દાખલ કરાયેલ દર્દી પોતાનું બિલ ન ચૂકવી શકે તો તેને રોકવાનો તથા રજા આપી દેવાનો ઇન્કાર કરવાનું હોસ્પિટલનું પગલું ગેરકાયદેસર છે. દર્દીઓના આ હકકોની જાણ કરવાનું તથા તેમને તે બાબતથી જ્ઞાત કરવાનું કામ સરકારનું છે. હોસ્પિટલો આવા દર્દીઓ પાસેથી ફી વસુલવા કાયદેસર કાર્યવાહી કરી શકે છે. પરંતુ તેઓ સાજા થઇ ગયા હોવા છતા રજા આપવાનો ઇન્કાર કરી શકતી નથી. આવા દર્દીઓ પ્રત્યે હમદર્દી દર્શાવવાની સાથે મુંબઇ હાઇકોર્ટ રાજય સરકારને આ બાબતે કામગીરી કરવા અનુરોધ કર્યો છે.